Saya mau tau Kitha Ngandhap dari Le Havre. Jelaskan dalam bahasa jawa

Kitha dipunyasa malih sasampunipun taun 1945

Sapérangan ageng kitha punika inggih sampun remuk ing sadangunipun wonten Perang Dunya kaping kalih. Kitha punika dipunyasa malih jumbuh kaliyan pangangen-angen bengkelipun Auguste Perret ing antawisipun taun 1945 lan 1964. Namung Hotèl Le Havre lan Greja St Joseph ing Le Havre ingkang dhuwuripun dipunrancang ngantos 107 mèter déning arsitèk Auguste Perret. Piyambakipiun lajeng dhateng kanggé muji asiling pakaryan kanggé yasa malih yasan punika, lan déning UNESCOlajeng kitha ngandhap ingkang dipunrekonstruksi malih punika inggih wonten ing punjering kitha Le Havre punika ing tanggal 15 Juli 2005 saged mlebet Pratélan Warisan Dunya.  Ruangan punika inggih ingkang gadhah amba ngantos 133 hèktar inggih minangka situs kontemporèr ingkang kacathet wonten ing Éropah. Arsitèktur laladan punika inggih dipuntandhani déning dipun-ginakakenipun beton, pre pabrikasi, tata cara urutan ngginakaken kerangka modular ingkang dawanipun 6,24 mèter lan garis jejeg.

Karya arsitèktur sanèèsipun ingkang ugi misuwur inggih punika punjering griya budaya ing Le Havre, ingkang dipunyasa malih ing taun 1982 déning arsitèk saking Brasil inggih punika Oscar Niemeyer lan salajengipun dipunsebut volcano awit saking wujudipun yasan ingkang kados gunung geni.

Ing taun 2012, yasan punika inggih nembé dipundandosi malih lan ing sak njawining ruangan ugi nembé dipunéwah-éwahi kanthi langkung tumemen lan sampun dipunsarujuki déning arsitèk ingkang yasa yasan punika ugi kanthi damel papan ingkang langkung kebikak ingkang radi ageng dhateng sak njawining plaza

Ing sakiteripun Notre Dame lan Perrey ugi sampun dipun-ginakaken masarakat minangka papan dumunungipun warga. The Halles inggih minangka salah satunggaling punjering kitha ingkang radi komersil. Wondéné dhistrik Saint-François, ugi sampun dipunyasa malih sasampunipun taun 1945, nanging kanthi wujud gaya arsitèktur ingkang béda kanthi sampun ngalami éwah-éwahan ingkang kathah, lan yasan saking watu bata punika gadhah payon ingkang lancip wonten ing slate. Punika inggih kalebet laladan lingkungan rumah makan lan pasar iwak.

Lingkungan saking kitha ingkang langkung tuwa

Saking sisih wétan tumuju sisih lor kitha ngandhap punika sampun dipunyasa malih sapérangan laladan ingkang sampun tuwa kahananipun inggih ingkang nglimputi lingkungan Danton, Saint Vincent, Graville, Massillon, lan sapanunggalanipun. Bejanipun, yasan punika inggih saged luput saking amuking bom ing perang dunya kaping kalih. Toko-toko ingkang jumèjèr jèjèr wonten ing sapérangan titik margi utama ing lingkungan sakitering bunderan kitha inggih padatanipun dipundamel saking watu bata, mila bangunanipun inggih radi kiyat. Nanging, ing salebeting taun 1990 nan lan 2000 nan, lingkungan punika inggih sampun dados proyèk yasan ingkang badhé dipunyasa malih kanthi béya ingkang ageng, mliginipun kanthi wontenipun OPAH kanggé ndandosi griya ingkang sampun sepuh yuswanipun dhedhasar rehabilitasi ing kitha utawi rekonstruksi kitha ingkang wonten, lajeng dipunyasa ugi fasilitas publik ingkang taksih kirang dipunjangkepi, ugi dipundandosi malih bab tata cara lumakunipun bisnis ingkang kadadosan ing kitha punika.

Ing pungkasanipun abad 20 lan ing purwakaning abad 21, stasiun kabupatèn inggih sampun ngalami éwah-éwahan ingkang ageng. Panci leres, sajatosipun stasiun kabupatèn inggih minangka lawang gerbang manawi badhé tumuju dhateng kitha ingkang sami badhé kepanggih wonten ing papan punika lan ugi kanthi wontenipun stasiun sepur ing kitha punika. Yasan-yasan ènggal ingkang sampun sami dipunyasa ing wekdal pungkasan punika inggih kados ta Universitas Le Havre, konservatorium, markas saking SPB (Society Provident Bank) lan General Transatlantic Managemen, hotèl matmut, ingkang ènggal inggih punika kanthi sebatan CCI, ingkang sapèrangan ageng saking yasan punika inggih dipunrancang déning arsitèk ingkang sampun misuwur. Stasiun bis, NF, inggih sampun gadhah sertifikat lan wiwit taun 2005 stasiun punika inggih ugi sampun dipundandosi malih. Ing sisih loripun stasiun, wonten proyèk sanèsipun inggih punika kanthi wontenipun real estate ingkang dipunyasa ing siti tilas papan ingkang sampun bobrok tumemen ing pulo Turgot, Magellan ingkang badhé dipunwedalaken lan dipunkepyakaken ing taun 2013 punika kalebet kantor kanthi amba 12.500 m2 lan ugi hotèl kanthi tingkat wolu ingkang sampun jangkep kaliyan wontenipun toko-toko ingkang pating jlèntrèk jumèjèr ing tingkat paling ngandhap yasan punika.